URBROJ: 1- /21

Vukovar, 15.03.2021. godine

Temeljem članka 28. stavak 1. Zakona o vodnim uslugama (NN 66/19), članka 28. Društvenog ugovora, Odluke Uprave društva URBROJ: 1-3073/19 od 24.10.2019.g., Odluke o potrebi zapošljavanja URBROJ: 1-752/21 od 15.03.2021.g., član uprave-direktor trgovačkog društva Vodovod grada Vukovara d.o.o., Jana Bate 4, Vukovar raspisuje slijedeći

**JAVNI NATJEČAJ**

za prijem u radni odnos u Vodovod grada Vukovara d.o.o. na radno mjesto:

**Laborant odvodnje**

* 1 izvršitelj/ica, na određeno vrijeme u trajanju od 6 (šest) mjeseci
* probni rad: 2 (dva) mjeseca
* radno vrijeme je 40 sati tjedno

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Minimalni uvjeti za zasnivanje radnog odnosa:

* SSS
* kemijsko-tehnološki, biološki smjer
* 1 godina radnog iskustva
* vozačka dozvola: B kategorija

Opis poslova:

* Obavlja poslove fizikalno-kemijskih i mikro-bioloških analiza uzoraka otpadnih voda na lokaciji uređaja za pročišćavanje otpadnih voda, prije i poslije obrade
* Rad započinje preuzimanjem propisanih uputa za rad te provođenjem mjera za siguran rad s propisanim kemikalijama,
* Doprema potrebne kemikalije u laboratorij te prema zadanim recepturama priprema otopine i reagense koje će rabiti prilikom laboratorijskog postupka,
* U skladu sa zahtjevima procesa i važećim zakonskim propisima, umjerava opremu za postizanje zadanih parametara (temperature, tlaka, trajanja procesa i dr.),
* Obavlja poslove vođenja evidencije o toku postupka, provedenim procedurama i ispitivanjima, umjeravanju opreme, dobivenim rezultatima i sl.,
* Obavlja poslove redovnog izvještavanja nadređenih o provedenim postupcima i dobivenim rezultatima,
* Brine o priboru za rad i materijal te isto skladišti na za to predviđeno mjesto
* Po potrebi obavlja poslove prikupljanja uzoraka na terenu sa svim pratećim radnim aktivnostima,
* Iskazuje specifikaciju opreme i kemikalija za potrebe izrade godišnjeg plana nabave te materijalne potrebe tijekom rada (kemikalije, laboratorijsko posuđe, pribor za ispitivanje i mjerenje i dr.),
* Informatička znanja-poznavanje rada na osobnom računalu i korištenje Microsoft Office alata.

Kandidati su obvezni dostaviti sljedeće dokumente:

* zamolbu za posao koja obvezno treba sadržavati ime i prezime, adresu stanovanja, e-mail adresu i kontakt telefon te biti vlastoručno potpisana
* životopis
* potvrdu ili elektronički zapis o radno pravnom statusu osiguranika kojeg izdaje Hrvatski zavod za mirovinsko osiguranje
* dokaz o završenom školovanju
* dokaz o državljanstvu
* vozačka dozvola B kategorije

Isprave se prilažu u neovjerenoj preslici, a po izboru kandidata predočit će se izvornici.

Prijavom na natječaj kandidati su suglasni da trgovačko društvo Vodovod grada Vukovara d.o.o. kao voditelj obrade osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno pozitivnim propisima o zaštiti osobnih podataka.

Natječajna dokumentacija se neće vraćati kandidatima.

Nepotpune i/ili nepravovremene prijave neće se razmatrati.

Kandidat koji ostvaruje pravo prednosti pri zapošljavanju po posebnom zakonu, dužan je u prijavi za Javni natječaj pozvati se na to pravo (priložiti sve dokaze o ispunjavanju uvjeta) te ima prednost u odnosu na ostale kandidate samo pod jednakim uvjetima.

Kandidat koji može ostvariti pravo prednosti prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati iz članka 102. Stavak 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17) koji u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja, te ovisno o kategoriji koja se poziva na prednost pri zapošljavanju dostaviti propisane dokaze iz članka 103. navedenog Zakona. Poveznica za stranicu Ministarstva branitelja na kojoj su navedeni dokazi potrebni za ostvarivanje prednosti pri zapošljavanju je: <https://branitelji.gov.hr/zaposljavanje-843/843>.

Natječaj se objavljuje na web stranici društva [www.vgv.hr](http://www.vgv.hr) i na internetskim stranicama Hrvatskog zavoda za zapošljavanje, Vukovar.

Prijavu na natječaj kandidati moraju dostaviti zaključno do **23.03.2021. godine**.

Prijavljeni kandidati koji ispunjavaju formalne uvjete natječaja biti će pozvani na intervju, a oni koji ne pristupe istom smatrati će se da su povukli prijavu za natječaj. O mjestu i vremenu održavanja intervjua kandidati će biti obaviješteni putem e-mail adrese najmanje tri dana prije održavanja testiranja.

Vodovod grada Vukovara d.o.o. pridržava pravo, djelomično ili u cijelosti, u svako vrijeme poništiti ovaj natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.

Prijave na natječaj slati na adresu preporučeno poštom ili neposredno na urudžbeni u sjedištu društva:

**Vodovod grada Vukovar d.o.o. Vukovar, Jana Bate 4, s naznakom:**

* „ Natječaj za radno mjesto Laborant odvodnje“

Direktor:

Dario Tišov